**Juhatuse 13. oktoobri 2020 koosoleku PROTOKOLL**

Kell 14 -16.30 Tehnopoli nõupidamiste ruumis Jupiter

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Mart Aguraiuja, Jevgeni Lištšina, Krister Peetmaa, Janek Sulev, Argo Stallmeister ja Märt Viileberg

Kutsutud: Urmas Leitmäe

Puudusid: -

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. EETELI XXV juubelikonverentsi ja üldkoosoleku korraldusest

4. EETELi seisukoha kujundamine elektrike kompetentsuse tunnistamisel: kutse ja/või pädevus

5. EETELi esindaja nimetamine Kutsekoja juures tegutsevasse Energeetika, keemia- ja mäetööstuse kutsenõukogusse

6. Projekteerimise alase EVS muudatusettepanekute tegemine

7. Muutused liikmeskonnas

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

1. **EETELI XXV juubelikonverentsi ja üldkoosoleku korraldusest**

Tegevjuht tutvustas 16. oktoobrile 2020 edasi lükatud EETELi 25. juubeli arenduskonverentsi ja üldkoosoleku Swissoteli konverentsikeskuses korraldamist, mis kulgeb plaani kohaselt jälgides Covid -19 levikust tulenevaid piiranguid ja ohutusnõudeid. Konverents ja üldkoosolek toimuvad hübriidsel kujul piiratud arvu osalejatega kohapeal ja virtuaalse osalusega Worksup platvormil. Asutajaliikmetele üle antavad EETELi vimplid ja juhatuse poolt kinnitatud kümnele enim Elektriala arengusse panustanud inimesele üle antavad teenetemärgid koos tunnistustega on ette valmistatud.

Kuni 9.oktoobrini liikmete poolt saadetud või Äriregistris esitatud aastaaruannete põhjal koostatud EETELi TOPP 2020 tabel on valmis. Kõigile liikmetele saadetud korduvas palves saata oma ettevõtte aastaaruanne, oli hoiatus, et kui 25. septembriks aruannet ei laeku, siis ei pruugi olla võimalust seda edetabeli koostamisel arvestada. Nii ongi paraku 17 ettevõtet jäänud tabelist välja, kuid see ei mõjuta võitjate koosseisu ja kui aastaaruanded laekuvad, saame tabelit täiendada.

**Otsustati** võtta info teadmiseks.

1. **EETELi seisukoha kujundamine elektrike kompetentsuse tunnistamisel: kutse ja/või pädevus**

Kuulati Urmas Leitmäe ülevaadet elektrike kompetentsuse tunnistamisest Põhjamaades, sh Soomes ja Kesk-Euroopas, sh Saksamaal. Toimus arutelu ja Urmas Leitmäe vastas juhatuse liikmete küsimustele.

**Otsustati:**

* Paluda Urmas Leitmäel vormistada arutelu tulemusena EETELi juhatuse seisukoht elektrike kompetentsuse tunnistamiseks, mis kinnitatakse juhatuse järgmisel koosolekul

• EETELI esindajad kompetentsuse alastel kohtumistel Eesti Elektroenergeetika Seltsiga ning Majandus- ja kommunikatsiooniministeeriumis on Mart Aguraiuja, Urmas Leitmäe, Jevgeni Lištšina ja Märt Viileberg.

1. **EETELi esindaja nimetamine Kutsekoja juures tegutsevasse Energeetika, keemia- ja mäetööstuse kutsenõukogusse**

Tegevjuht teatas, et seni on EETELit esindanud Margus Leoste, kes on ka nõus jätkama. Samas leidis juhatus eelnevalt toimunud elektrike kompetentsuse tunnustamise arutelu käigus, et vajame senisest aktiivsemat teema käsitlust Kutsekojas.

**Otsustati** nimetada Urmas Leitmäe EETELi esindajaks Kutsekoja juures tegutsevasse Energeetika, keemia- ja mäetööstuse kutsenõukogusse.

1. **Projekteerimise alase EVS muudatusettepanekute tegemine**

**Otsustati** võtta teadmiseks, et EETELi projekteerijate toimkonnas toimub teema kohane arutelu. Toimkonna juht Argo Stallmeistri ettepanekul arutatakse teemat juhatuse novembrikuu koosolekul.

 **7. Muutused liikmeskonnas**

**Otsustati:**

• Arvata vastavalt saadetud soovile EETELi liikmeskonnast välja Perlux OÜ (lisatud)

• Võtta Enteco OÜ EETELi liikmeks Argo Stallmeistri avalduse alusel, mida juhatuse liikmed üksmeelselt toetasid (lisatud).

**Järgmine juhatuse koosolek toimub 10. novembril 2020 kell 14-17 Tehnopoli nõupidamiste ruumis Jupiter kõiki ettevaatusreegleid täites.**

Koosoleku juhataja Kristo Reinhold

Protokollija Märt Viileberg